கேள்வி: கரௌலி மாவட்டம் பற்றி தகவல் சொல்.
பதில்: கரௌலி மாவட்டம் (Karauli District) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் கரௌலி ஆகும். இராஜஸ்தான் மாநிலத்தின் கிழக்குப் பகுதியில் அமைந்த இம்மாவட்டம் பரத்பூர் கோட்டத்தில் உள்ளது. இம்மாவட்டம் சிவப்பு கற்களுக்கு பெயர் பெற்றது. கரௌலி நகரம் ஆக்ராவிலிருந்து 114 கிலோ மீட்டர் தொலைவிலும்; ஜெய்ப்பூரிலிருந்து 158 கிலோ மீட்டர் தொலைவிலும் உள்ளது.
கேள்வி: கரௌலி மாவட்டம் - வரலாறு குறித்து விரிவாக சொல்லுங்கள்.
பதில்: 11-ஆம் நூற்றாண்டிற்கு முன்னர் கரௌலி மாவட்டம், மத்சய நாடு ஒரு பகுதியாக இருந்தது என்றும்; 995-இல் இராஜா விஜய் பால் எனும் ராஜ்புத் மன்னர் கரௌலி இராச்சியத்தை நிறுவினார் என்றும் அறியப்படுகிறது. பின்னர் 1348-இல் அர்ஜுன் தேவ் யாதவ் என்பவரால் மீள நிறுவப்பட்ட கரௌலி சமஸ்தானம், 19-ஆம் நூற்றாண்டில் இந்தியாவில் கம்பெனி ஆட்சி கீழ் இராஜபுதனம் முகமை கட்டுப்பாட்டில் இருந்தது.
கேள்வி: கரௌலி மாவட்டம் - அமைவிடம் என்பது என்ன?
பதில்: கரௌலி மாவட்டத்தின் கிழக்கில் தோல்பூர் மாவட்டம், வடகிழக்கில் பரத்பூர் மாவட்டம், வடக்கில் தௌசா மாவட்டம், மேற்கில் சவாய் மாதோபூர் மாவட்டம் எல்லைகளாகக் கொண்டது.
கேள்வி: கரௌலி மாவட்டம் - புவியியல் குறித்து விரிவாக சொல்லுங்கள்.
பதில்: கரௌலி மாவட்டம் விந்திய மலைத்தொடர்களாலும், ஆரவல்லி மலைத்தொடர்களாலும் சூழப்பெற்றது. சம்பல் ஆறு இம்மாவட்டத்தின் தென்கிழக்கு எல்லையாக அமைந்துள்ளது. மாவட்டத்தின் ஆண்டு சராசரி மழையளவு 668.86&nbsp;மிமீ ஆகும். இம்மாவட்டத்தின் கோடைக்கால அதிகூடிய வெப்ப நிலை 49° செல்சியஸ் ஆகவும்; குளிர்காலத்தில் குறைந்த பட்ச வெப்ப நிலை 2° செல்சியஸ் ஆகவும் உள்ளது.
கேள்வி: கரௌலி மாவட்டம் - மாவட்ட நிர்வாகம் குறித்து விரிவாக சொல்லுங்கள்.
பதில்: கரௌலி மாவட்டம் ஹிந்தௌன், கரௌலி, மந்தரயில், நாடோடி, சபோத்திரா, தோடாபீம் என ஆறு வருவாய் வட்டம் கொண்டது. மேலும் ஐந்து ஊராட்சி ஒன்றியம்; 223 இந்தியாவின் ஊராட்சி மன்றம்; 883 கிராமங்களும் இரண்டு நகராட்சி மன்றங்களும்; ஒரு நகரப்பஞ்சாயத்து மன்றமும் கொண்டுள்ளது.
கேள்வி: கரௌலி மாவட்டம் - மாவட்டப் பிரிப்பு குறித்து விரிவாக சொல்லுங்கள்.
பதில்: இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய கங்காபூர் மாவட்டம் நிறுவப்பட்டது.[https://www.hindustantimes.com/cities/jaipur-news/rajasthan-government-announces-17-new-districts-and-redraws-jaipur-and-jodhpur-in-preparation-for-assembly-elections-101691154833164.html Rajasthan govt announces 17 new districts, 3 new divisions in state]
கேள்வி: கரௌலி மாவட்டம் - அரசியல் என்பது என்ன?
பதில்: இம்மாவட்டம் ஹிந்தௌன், கரௌலி, சபோத்திரா, தோடாபீம் என நான்கு சட்டமன்ற தொகுதிகளையும்; கரௌலி-தோல்பூர் என ஒரு மக்களவைத் தொகுதியும் கொண்டுள்ளது.
கேள்வி: கரௌலி மாவட்டம் - பொருளாதாரம் என்பது என்ன?
பதில்: இந்தியாவில் பொருளாதாரத்தில் மிகவும் பின் தங்கிய 250 மாவட்டம் (இந்தியா) ஒன்றாக கரௌலி மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.
கேள்வி: கரௌலி மாவட்டம் - மக்கள் தொகையியல் என்பது என்ன?
பதில்: இந்திய மக்கள் தொகை கணக்கெடுப்பு, 2011 படி இம்மாவட்டத்தின் மொத்த மக்கள் தொகை 1,458,248 ஆக உள்ளது. கிராமப்புறங்களில் 85.04% மக்களும்; நகரப்புறங்களில் 14.96% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 20.55% ஆக உயர்ந்துள்ளது. மக்கள் தொகையில் 783,639 ஆண்களும்; 674,609 பெண்களும் உள்ளனர். ஆயிரம் ஆண்களுக்கு 861 பெண்கள் என்ற விகிதத்தில் பாலின விகிதம் உள்ளது. 5,524 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 264 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 81.41 % ஆகவும், ஆண்களின் படிப்பறிவு 81.41 % ஆகவும், பெண்களின் படிப்பறிவு 48.61 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 241,357 ஆக உள்ளது. [http://www.census2011.co.in/census/district/432-karauli.html Karauli District : Census 2011 data]
கேள்வி: கரௌலி மாவட்டம் - சமயம் குறித்து விரிவாக சொல்லுங்கள்.
பதில்: இம்மாவட்டத்தில் இந்து சமயம் மக்கள் தொகை 1,370,977 (94.02 %) ஆகவும்; இசுலாம் மக்கள் தொகை 81,553 (5.59 %) ஆகவும்; சமணம், கிறித்தவம், பௌத்தம் மக்கள் தொகை மிகக் குறைவாகவும் உள்ளது.
கேள்வி: கரௌலி மாவட்டம் - மொழிகள் பற்றி விளக்கவும்.
பதில்: இராஜஸ்தான் மாநிலத்தின் ஆட்சி மொழியான இந்தி மொழி, பஞ்சாபி மொழி, உருது மொழி மற்றும் இராச்சசுத்தானி, மார்வாரி மொழி போன்ற வட்டார மொழிகளும் இம்மாவட்டத்தில் பேசப்படுகிறது.